ระเบียบคณะกรรมการบริหารกองทุนเพื่อการสืบสวนระเบียบคณะกรรมการบริหารกองทุนเพื่อการสืบสวนและสอบสวนคดีอาญาว่าด้วยหลักเกณฑ์การจ่ายเงินกองทุนเพื่อสนับสนุนการปฏิบัติงานของข้าราชการตำรวจในการทำหน้าที่เกี่ยวกับการสืบสวนและสอบสวนคดีอาญาพ.ศ. ๒๕๔๙[๑] เนื่องจากพระราชบัญญัติตำรวจแห่งชาติพ.ศ. ๒๕๔๗ มาตรา ๑๑๒ และมาตรา ๑๑๕บัญญัติให้จัดตั้งกองทุนเพื่อการสืบสวนและสอบสวนคดีอาญาขึ้นโดยมีวัตถุประสงค์เพื่อสนับสนุนงานสืบสวนและสอบสวนคดีอาญา ดังนั้นเพื่อให้การจ่ายเงินเป็นไปตามวัตถุประสงค์ของกองทุนและนโยบายที่คณะกรรมการนโยบายตำรวจแห่งชาติ(ก.ต.ช.) กำหนด อาศัยอำนาจตามความในมาตรา ๑๑๖ (๒) แห่งพระราชบัญญัติตำรวจแห่งชาติพ.ศ. ๒๕๔๗ คณะกรรมการบริหารกองทุน โดยความเห็นชอบจาก ก.ต.ช. ตามมติ ก.ต.ช.ในการประชุมครั้งที่ ๑/๒๕๔๙ เมื่อวันที่ ๒๔ กุมภาพันธ์ พ.ศ. ๒๕๔๙ จึงวางระเบียบไว้ดังต่อไปนี้ข้อ ๑ระเบียบนี้เรียกว่า ระเบียบคณะกรรมการบริหารกองทุนเพื่อการสืบสวนและสอบสวนคดีอาญาว่าด้วยหลักเกณฑ์การจ่ายเงินกองทุนเพื่อสนับสนุนการปฏิบัติงานของข้าราชการตำรวจในการทำหน้าที่เกี่ยวกับการสืบสวนและสอบสวนคดีอาญาพ.ศ. ๒๕๔๙ข้อ ๒ระเบียบนี้ให้ใช้บังคับตั้งแต่บัดนี้เป็นต้นไปข้อ ๓ในระเบียบนี้กองทุน หมายความว่ากองทุนเพื่อการสืบสวนและสอบสวนคดีอาญาคณะกรรมการ หมายความว่าคณะกรรมการบริหารกองทุนเพื่อการสืบสวนและสอบสวนคดีอาญาคณะอนุกรรมการ หมายความว่าคณะอนุกรรมการบริหารกองทุนเพื่อการสืบสวนและสอบสวนคดีอาญาของหน่วยงานหน่วยงาน หมายความว่า ศูนย์สืบสวนศูนย์สืบสวนสอบสวน กองกำกับการสืบสวนสถานีตำรวจหรือส่วนราชการที่เรียกชื่ออย่างอื่นที่ทำหน้าที่เกี่ยวกับการสืบสวนหรือสอบสวนคดีอาญาเลขานุการ หมายความว่าเลขานุการคณะกรรมการบริหารกองทุนเพื่อการสืบสวนและสอบสวนคดีอาญาข้อ ๔ให้ผู้บัญชาการตำรวจแห่งชาติเป็นผู้รักษาการตามระเบียบนี้และให้มีอำนาจออกข้อบังคับหรือคำสั่ง เพื่อให้การปฏิบัติเป็นไปตามระเบียบนี้หมวด ๑การบริหารเงินกองทุน ข้อ ๕กองทุน ประกอบด้วย(๑)เงินอุดหนุนจากรัฐบาล(๒)เงินและทรัพย์สินที่ได้รับจากหน่วยงานของรัฐ รัฐวิสาหกิจ ราชการส่วนท้องถิ่นหรือมูลนิธิ(๓)ดอกผลที่เกิดจากกองทุนข้อ ๖ให้คณะกรรมการมีอำนาจในการกำหนดเกณฑ์และวิธีการจัดสรรเงินกองทุนและอนุมัติการจัดสรรเงินกองทุนให้แก่หน่วยงานเพื่อเป็นค่าใช้จ่ายในการสนับสนุนงานสืบสวนและสอบสวนคดีอาญาในการจัดสรรเงินให้เลขานุการเสนอบัญชีจัดสรรเงินให้แก่หน่วยงานตามเกณฑ์และวิธีการจัดสรรเงินกองทุนที่คณะกรรมการกำหนดต่อคณะกรรมการเพื่อพิจารณาอนุมัติอย่างน้อยปีละหนึ่งครั้งข้อ ๗ให้มีคณะอนุกรรมการบริหารกองทุนของหน่วยงานคณะหนึ่ง ประกอบด้วย๗.๑หัวหน้าหน่วยงานเป็นประธานอนุกรรมการ๗.๒รองหัวหน้าหน่วยงาน หัวหน้ากลุ่มงาน เป็นอนุกรรมการโดยตำแหน่ง๗.๓อนุกรรมการซึ่งมาจากการเลือกของข้าราชการตำรวจในกลุ่มรองสารวัตรหรือพนักงานสอบสวนและผู้บังคับหมู่ กลุ่มละสองคน โดยมีวาระในการดำรงตำแหน่งคราวละสองปีให้ประธานอนุกรรมการแต่งตั้งข้าราชการตำรวจเป็นเลขานุการคนหนึ่งข้อ ๘ให้คณะอนุกรรมการมีอำนาจพิจารณาอนุมัติจ่ายเงินที่ได้รับการจัดสรรตามเกณฑ์และวิธีการจัดสรรเงินกองทุนเพื่อเป็นค่าใช้จ่ายในการสนับสนุนการปฏิบัติงานของข้าราชการตำรวจในการทำหน้าที่เกี่ยวกับการสืบสวนและสอบสวนคดีอาญาได้ตามหลักเกณฑ์การจ่ายเงินที่กำหนดไว้ในระเบียบนี้หมวด ๒หลักเกณฑ์การจ่ายเงิน ข้อ ๙เงินที่ได้รับการจัดสรรตามข้อ ๖ให้นำไปใช้จ่ายตามวัตถุประสงค์ของกองทุนในลักษณะดังนี้๙.๑ใช้จ่ายได้เช่นเดียวกับเงินงบประมาณโดยอนุโลม ทั้งนี้ ให้สามารถจ่ายเป็น(๑)ค่าใช้จ่ายในการเดินทางไปราชการ ซึ่งเป็นค่าใช้จ่ายที่เกิดขึ้นจริงแต่ไม่สามารถเบิกจ่ายจากเงินงบประมาณได้(๒)ค่าใช้จ่ายอื่น ๆ ในการสนับสนุนและรวบรวมพยานหลักฐานซึ่งทำให้หลักฐานในคดีมีคุณค่ามากขึ้นทั้งนี้ ตามระเบียบที่คณะกรรมการกำหนด๙.๒ค่าตอบแทนบุคคลผู้ให้ข้อมูล ข่าวสาร เพื่อการสืบสวน ติดตามจับกุมหรือสอบสวนคดีอาญา อันจะนำมาสู่ผลสำเร็จ ข่าวละไม่เกิน ๕,๐๐๐ บาทเว้นแต่ข่าวใดที่เห็นว่าเป็นข่าวที่ได้มาด้วยความยากลำบาก ต้องเสี่ยงภัยและต้องใช้ระยะเวลาในการดำเนินงานเป็นเวลานาน ให้จ่ายเพิ่มขึ้นได้ แต่ทั้งนี้ต้องไม่เกินข่าวละ ๒๐,๐๐๐ บาท โดยให้พิจารณาลักษณะข่าวที่มีคุณภาพและเป็นประโยชน์ในการตัดสินใจเกี่ยวกับการปฏิบัติงานและไม่เป็นการเบิกจ่ายค่าข่าวที่ซ้ำซ้อนกันการเปลี่ยนแปลงอัตราการจ่ายค่าตอบแทนตามข้อ ๙.๒ ให้จัดทำเป็นประกาศคณะกรรมการหมวด ๓การรายงาน ข้อ ๑๐ให้หัวหน้าหน่วยงานรายงานการใช้จ่ายเงินและผลการปฏิบัติงานต่อผู้บังคับบัญชาต้นสังกัดเป็นประจำทุกเดือนตามแบบและวิธีการที่สำนักงานตำรวจแห่งชาติกำหนดข้อ ๑๑ให้ผู้บังคับบัญชาต้นสังกัดของหน่วยงานที่ได้รับจัดสรรเงิน ติดตามตรวจสอบผลการใช้จ่ายเงินกับผลการปฏิบัติงานตามข้อ ๑๐ ในด้านคดีต่าง ๆ ทั้งคดีที่เกิดขึ้นในปัจจุบันคดีค้างเก่า คดีตามหมายจับต่างๆ หรือการสืบสวนเหตุพิเศษให้ผู้บังคับบัญชาต้นสังกัดของหน่วยงานที่ได้รับจัดสรรเงินที่มีระดับต่ำกว่ากองบัญชาการรายงานผลการดำเนินการตามวรรคหนึ่งให้กองบัญชาการต้นสังกัดทราบให้กองบัญชาการต้นสังกัดรวบรวมผลการดำเนินการตามวรรคหนึ่งและวรรคสองสรุปเสนอสำนักงานตำรวจแห่งชาติเป็นรายไตรมาส ดังต่อไปนี้๑๑.๑รายงานการใช้จ่ายเงิน ให้เสนอผ่านกองการเงิน๑๑.๒รายงานผลการปฏิบัติงานให้เสนอผ่านกองวิจัยและพัฒนาเพื่อนำไปประกอบการพิจารณาเพิ่มหรือลดจำนวนเงินจัดสรรอย่างเหมาะสมตามระยะเวลาการจัดสรรงวดต่อ ๆ ไปข้อ ๑๒ให้กองการเงินและกองวิจัยและพัฒนารวบรวมรายงานตามข้อ ๑๑แจ้งให้เลขานุการทราบเพื่อรายงานต่อคณะกรรมการเป็นรายไตรมาสต่อไปข้อ ๑๓ให้ผู้ตรวจสอบภายในของสำนักงานตำรวจแห่งชาติและสำนักงานจเรตำรวจตรวจสอบการใช้จ่ายเงินของหน่วยงานให้เป็นไปตามวัตถุประสงค์ของกองทุนและหลักเกณฑ์การจ่ายเงินที่ระเบียบกำหนดประกาศ ณ วันที่ ๒๗มีนาคม พ.ศ. ๒๕๔๙พลตำรวจเอกโกวิท วัฒนะผู้บัญชาการตำรวจแห่งชาติประธานกรรมการบริหารกองทุนเพื่อการสืบสวนและสอบสวนคดีอาญาภูวนนท์/ผู้จัดทำ๓ กันยายน ๒๕๕๓พัสสน/ผู้ตรวจ๒๕ กุมภาพันธ์ ๒๕๕๔[๑] ราชกิจจานุเบกษา เล่ม ๑๒๓/ตอนที่ ๕๒ ง/หน้า ๑๕๗/๒๕ พฤษภาคม ๒๕๔๙